CELEX: 32009R0936
Language: mt
Date: 2009-10-07 00:00:00
Title: Regolament tal-Kummissjoni (KE) Nru 936/2009 tas- 7 ta’ Ottubru 2009 li japplika diversi ftehim bejn l-Unjoni Ewropea u pajjiżi terzi dwar ir-rikonoxximent reċiproku ta’ ċertu xorb spirituż

8.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 264/5
            
         REGOLAMENT TAL-KUMMISSJONI (KE) Nru 936/2009
   tas-7 ta’ Ottubru 2009
   li japplika diversi ftehim bejn l-Unjoni Ewropea u pajjiżi terzi dwar ir-rikonoxximent reċiproku ta’ ċertu xorb spirituż
   (verżjoni kodifikata)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Parlament Ewropew u tal-Kunsill (KE) Nru 110/2008 dwar id-definizzjoni, il-preżentazzjoni, l-ittikkettar u l-protezzjoni ta’ indikazzjonijiet ġeografiċi ta’ xorb spirituż u li jħassar ir-Regolament tal-Kunsill (KEE) Nru 1576/89 (1), u partikolarment l-Artikolu 27 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1267/94 tal-1 ta’ Ġunju 1994 li japplika diversi ftehim bejn l-Unjoni Ewropea u pajjiżi terzi dwar ir-rikonoxximent reċiproku ta’ ċertu xorb spirituż (2) ġie emendat b’mod sostanzjali (3). Għal iktar ċarezza u razzjonalità, l-imsemmi Regolament għandu jiġi kkodifikat.
            
         
               (2)
            
            
               L-Unjoni Ewropea kkonkludiet ftehim fil-forma ta’ skambju ta’ ittri mal-Istati Uniti tal-Amerika u ffirmat ftehim mal-Istati Uniti Messikani dwar l-għarfien reċiproku u l-protezzjoni ta’ ċertu xorb spirituż. Dawk il-ftehim jipprovdu għall-applikazzjoni, f’ċertu limitu ta’ żmien, tar-regolamenti u l-miżuri amministrattivi meħtieġa biex jitwettqu l-obbligazzjonijiet stabbiliti fih. Biex il-prodotti kkonċernati jiġu pprovduti bil-garanziji stabbiliti fir-rigward tal-kontroll u l-protezzjoni, lista tal-prodotti koperti bil-ftehim konklużi mal-Unjoni Ewropea għandha tiġi stabbilita.
            
         
               (3)
            
            
               Il-miżuri li hemm provvediment dwarhom f’dan ir-Regolament huma konformi mal-opinjoni tal-Kumitat għax-Xorb Spirituż,
            
         ADOTTAT DAN IR-REGOLAMENT:
   Artikolu 1
   1.   Id-deskrizzjonijiet tal-prodotti mogħtija fil-lista li tinsab fl-Anness I hawn mehmuż, li joriġinaw fil-pajjiżi terzi hemm imsemmija, tista’ tintuża biss għall-prodotti magħmulin skont il-liġijiet u r-regolamenti tal-pajjiżi terzi kkonċernati.
   2.   Il-prodotti msemmija fil-paragrafu 1 għandhom ikunu koperti bil-miżuri ta’ protezzjoni u kontroll tax-xorb spirituż msemmi fil-paragrafu 1 tal-Artikolu 24 tar-Regolament (KE) Nru 110/2008 skont il-kondizzjonijiet stabbiliti fil-ftehim mal-pajjiżi terzi kkonċernati.
   Artikolu 2
   Ir-Regolament (KE) Nru 1267/94 hu mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skont it-tabella ta’ korrelazzjoni fl-Anness III.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Ottubru 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 39, 13.2.2008, p. 16.
   
      (2)  ĠU L 138, 2.6.1994 p. 7.
   
      (3)  Ara l-Anness II.
   
      ANNESS I
      
                  Deskrizzjoni tal-prodott
               
               
                  Pajjiżi tal-origini
               
            
                  Tennessee Whisky/Tennessee Whiskey
               
               
                  Istati Uniti tal-Amerika
               
            
                  Bourbon Whisky/Bourbon Whiskey/Bourbon bħala deskrizzjoni għall-Bourbon Whiskey
               
               
                  Istati Uniti tal-Amerika
               
            
                  Tequila
               
               
                  Stati Uniti Messikani
               
            
                  Mezcal
               
               
                  Stati Uniti Messikani
               
            
   
      ANNESS II
      
         Regolament imħassar flimkien mal-emendament tiegħu
      
      
                  Regolament tal-Kummissjoni (KE) Nru 1267/94
               
               
                  (ĠU L 138, 2.6.1994, p. 7)
               
            
                  Regolament tal-Kummissjoni (KE) Nru 1434/97
               
               
                  (ĠU L 196, 24.7.1997, p. 56)
               
            
   
      ANNESS III
      
         Tabella Ta’ Korrelazzjoni
      
      
                  Regolament (KE) Nru 1267/94
               
               
                  Dan ir-Regolament
               
            
                  Artikolu 1
               
               
                  Artikolu 1
               
            
                  —
               
               
                  Artikolu 2
               
            
                  Artikolu 2
               
               
                  Artikolu 3
               
            
                  Anness
               
               
                  Anness I
               
            
                  —
               
               
                  Anness II
               
            
                  —
               
               
                  Anness III